23.2.2023
MT
Il-Ġurnal Uffiċjali tal-Unjoni Ewropea
L 58/627
IL-KUMMISSJONI TITOLU 05 — ŻVILUPP U KOEŻJONI REĠJONALI
KAPITOLU 05 04 — APPOĠĠ GĦALL-KOMUNITÀ ĊIPRIJOTTA TORKA (ikompli)
05 04 01
(ikompli) Kummenti Din l-approprjazzjoni hija maħsuba biex tkopri t-tkomplija tal-għajnuna skont ir-Regolament (KE) Nru 389/2006 biex tiġi faċilitata r-riunifikazzjoni ta' Ċipru permezz tal-inkoraġġiment tal-iżvilupp ekonomiku tal-komunità Ċiprijotta Torka b’enfażi partikolari fuq l-integrazzjoni ekonomika tal-gżira, fuq it-titjib tal-kuntatti bejn iż-żewġ komunitajiet u ma’ l-Unjoni, u fuq il-preparazzjoni għall-applikazzjoni tal-acquis tal-Unjoni.
L-għajnuna tingħata f’oqsma speċifikati f’dak ir-Regolament, u tinkludi b’mod partikolari l-promozzjoni tal-iżvilupp soċjali u ekonomiku, l-iżvilupp u r-ristrutturar tal-infrastruttura, ir-rikonċiljazzjoni, il-miżuri li jkabbru l-fiduċja, u l-appoġġ lis-soċjetà ċivili, biex il-komunità Turko-Ċiprijotta titressaq iżjed lejn l-Unjoni, inklużi boroż ta’ studju għal studenti Ċiprijotti Torok.
Barra minn hekk, l-istrument tat-TAIEX jintuża għall-preparazzjoni ta’ testi legali bl-iskop li jkun applikabbli wara d-dħul fis-seħħ ta’ riżoluzzjoni komprensiva tal-problema ta’ Ċipru, kif ukoll għat-tħejjija tal-acquis tal-Unjoni immedjatament wara riżoluzzjoni politika għar-riunifikazzjoni.
L-approprjazzjonijiet b’mod partikolari, se jippermettu li jitkompla l-appoġġ finanzjarju tal-Unjoni biex tiffaċilita l-intensifikazzjoni tal-ħidma tal-Kumitat għal Persuni Nieqsa sabiex jintlaħqu l-għanijiet tal-pjan strateġiku tiegħu biex il-persuni neqsin jiġu identifikati iktar malajr, kif ukoll l-implimentazzjoni tad-deċiżjonijiet tal-Kumitat Tekniku bikomunali għall-Wirt Kulturali, li jeħtieġ li jinkludi proġetti tal-minoranzi.
Din l-approprjazzjoni għandha tintuża, inter alia, biex jiġu sostnuti r-riżultati ta’ xogħlijiet, provvisti u għotjiet li jkunu qed jiġu ffinanzjati skont allokazzjonijiet preċedenti.
Barra minn dan, jistgħu jitkomplew skemi ta’ għotjiet indirizzati lejn varjetà kbira ta’ benefiċjarji ekonomiċi u tas-soċjetà ċivili (organizzazzjonijiet nongovernattivi, studenti u għalliema, skejjel, bdiewa, irħula żgħar, is-settur privat).
Dawn l-attivitajiet huma mmirati lejn l-iżvilupp soċjoekonomiku u huma mmexxija mill-prospetti ta’ riunifikazzjoni.
Jenħtieġ li tingħata prijorità, fejn ikun possibbli, għal proġetti ta’ rikonċiljazzjoni li jibnu l-kuntatti bejn iż-żewġ komunitajiet u li jsaħħu l-fiduċja.
Dawn il-miżuri huma xhieda tax-xewqa qawwija, u tal-impenn, li għandha l-Unjoni lejn is-soluzzjoni tal-problema ta’ Ċipru, u r-riunifikazzjoni tiegħu.
05 04 99
Tlestija ta’ programmi u ta' attivitajiet preċedenti Kummenti L-approprjazzjonijiet taħt dan l-artikolu huma maħsuba biex jkopru l-pagamenti relatati mal-impenji li għad iridu jiġu saldati mis-snin preċedenti.
05 04 99 01
Tlestija tal-appoġġ finanzjarju preċedenti għat-tħeġġiġ tal-iżvilupp ekonomiku tal-komunità Ċiprijotta Torka (qabel l-2021) Ċifri (Approprjazzjonijiet differenzjati) Approprjazzjonijiet 2023 Impenji
p.m.
Pagamenti
25 000 000
Approprjazzjonijiet 2022 Impenji
p.m.
Pagamenti
30 000 000
Eżitu 2021 Impenji
Pagamenti
0,—
34 400 000,—